OpenLLM-France/wikimedia huggingface dataset:
# Aglomeració Concarneau Cornouaille

Aglomeració Concarneau Cornouaille (en bretó Konk-Kerne Tolpad-kêrioù) és una estructura intercomunal francesa, situada al département del Finisterre a la regió Bretanya. Té una extensió de 370 kilòmetres quadrats i una població de 49.628 habitants (2011).

## Composició

Agrupa 9 comunes:
* Concarneau
* Elliant
* Melgven
* Névez
* Pont-Aven
* Rosporden
* Saint-Yvi
* Tourc'h
* Trégunc

## Vegeu també

* Intercomunalitats del Finisterre
# Agnes Miegel

Agnes Miegel (Königsberg, Prússia Oriental, 9 de març de 1879 - Bad Salzuflen, República Federal d'Alemanya, 26 d'octubre de 1964) va ser una escriptora, periodista i poetessa alemanya. Va ser membre de l'Acadèmia Alemanya de Poesia (Deutsche Akademie der Dichtung) i doctora Honoris causa per la Universitat de Königsberg.
Les seves obres més conegudes són balades escrites en la tradició clàssica i poemes sobre la seva terra, Prússia Oriental.

## Obres

* Gedichte ("Poesies") de 1901
* Balladen und Lieder ("Balades" i Lieder) de 1907
* Spiele, un drama de 1927
* Neue Gedichte ("Noves poesies") de 1932

## Premis i reconeixements

* Premi Kleist de poesia (1913)
* Premi Herder (1936)
* Premi Goethe de la Ciutat de Frankfurt (1940)
* Premi de literatura de l'Acadèmia Bavaresa d'Art (Literaturpreis der Bayerischen Akademie der Künste) (1959)
* Premi Cultural de Prússia Occidental (1962)
# Agustín Viñuales Pardo

Agustín Viñuales Pardo (Osca, 7 d'agost de 1881 – Madrid, 14 de novembre de 1959) va ser un economista i polític aragonès.

## Biografia

Després de cursar el batxillerat a la seva ciutat natal, es va traslladar a Madrid per estudiar dret especialitzant-se en economia política i hisenda pública i després de llicenciar-se el 1903 va completar els seus estudis a França, Imperi Alemany i Regne d'Itàlia després de la qual cosa va ser nomenat secretari de la Cambra de Comerç de Madrid.
En 1918 es trasllada a Granada (Andalusia) en obtenir per oposició la Càtedra d'Economia Política de la Facultat de Dret de la Universitat de Granada i entaula una gran amistat amb Federico García Lorca.
Militant d'Acció Republicana, en proclamar-se la Segona República Espanyola va ser nomenat director general del Timbre pel llavors ministre d'Hisenda Indalecio Prieto ocupant aquest càrrec fins que, el gener de 1933, obté la càtedra d'Hisenda Pública de la Universitat Central de Madrid. Va ser nomenat ministre d'Hisenda al Tercer Govern Reformista de la Segona República Espanyola que, entre el 12 de juny i el 12 de setembre de 1933, va presidir Manuel Azaña després de la qual cosa va tornar a la docència.
En esclatar la Guerra Civil espanyola era conseller del Banc d'Espanya, i es va oposar al llavors ministre d'Hisenda, Juan Negrín, en la proposta que els dipòsits d'or i plata dipositats al banc emissor fossin traslladats a un lloc més segur. Aquest enfrontament va fer que rebés amenaces que el van portar a fixar la seva residència a França des d'on va intentar passar a la zona franquista. Però el seu passat polític va fer que la seva tornada fos denegada fins a 1948, any en què es va reintegrar a la seva càtedra continuant la seva labor docent fins a la seva jubilació el 1958.

## Enllaços externs

* Agustín Viñuales Arxivat 2016-03-03 a Wayback Machine. a la Gran Enciclopedia Aragonesa
# Ahirwal

Ahirwal fou un antic principat de l'Índia Britànica, situat al modern estat de Haryana, a la part sud, principalment al districte de Rewari.
La seva població són els ahirs una suposada raça de nòmades de l'Àsia central establerts a la zona vers l'inici de l'era cristiana. Sota els mogols, l'estat d'Ahir o Ahirwal va ser un feu imperial fins al 1803 quan Lord Lake el va capturar al seu sobirà Puran Singh. Aquest va governar com a tributari britànic fins al 1839 en què va morir i el va succeir el seu fill Rao Tula Ram.
Rao Tula Ram de Kosli (1839-1857) va destacar a la rebel·lió dels Sipais de 1857. Junt amb el seu cosí Gopal Dev es va revoltar i va lliurar diverses batalles contra els britànics. Va ocupar la part britànica del Rewari i sota sanció de l'emperador mogol va proclamar el seu govern sobre les parganes de Rewari, Bhora i Shahjahanpur amb seu a Rampura però el coronel Gerrard el va derrotar i va ocupar Rampura el 6 d'octubre de 1857; la batalla de Narnaul on Gerrard fou ferit de mort, semblava una victòria però va acabar en derrota. Va fugir a Rajasthan i no fou perdonat i el 1862 va haver de fugir a l'Iran i Afganistan, morint a Kabul el 23 de setembre de 1863. El seu estat fou confiscat el 1858 igual que el jagir del seu cosí Gopal Dev.
# Ahrntal

Ahrntal (italià Valle Aurina) és un municipi italià, dins de la província autònoma de Tirol del Sud. És un dels municipis del vall de Pustertal. L'any 2007 tenia 5.697 habitants. Conté les fraccions de Luttach (Lutago), Steinhaus (Cadipietra), St. Jakob (San Giacomo), St. Johann (San Giovanni), St. Peter (San Pietro) i Weißenbach (Riobianco). Limita amb els municipis de Mühlwald, Prettau, Sand in Taufers, Brandberg (Àustria), Finkenberg (Àustria), i Mayrhofen (Àustria).

## Situació lingüística

| Pertinença lingüística (cens 2001) | 98,79% alemany |
| Pertinença lingüística (cens 2001) | 1,07% italià |
| Pertinença lingüística (cens 2001) | 0,13% ladí |

## Administració

Llista d'alcaldes :
| Període | Identitat | Partit |
| 2004- | Hubert Rieder | Llista cívica |
# Aiakas

Aiakas és un gènere de peixos de la família Zoarcidae en l'ordre dels Perciformes.

## Taxonomia

* Aiakas kreffti Gosztonyi, 1977
* Aiakas zinorum Anderson & Gosztonyi, 1991
# Aidomaggiore

Aidomaggiore (en sard, Bidumajore) és un municipi italià, dins de la província d'Oristany. L'any 2007 tenia 542 habitants. Es troba a la regió de Barigadu. Limita amb els municipis de Borore (NU), Dualchi (NU), Ghilarza, Norbello, Sedilo i Soddì.

## Administració

Llista d'alcaldes :
| Període | Identitat | Partit |
| 2005- | Mariano Salaris | Llista cívica |
# Aidyn Chronicles: The First Mage

Aidyn Chronicles: The First Mage és un videojoc desenvolupat per H2O Interactive i publicat per THQ. És un dels pocs videojocs de rol per consola de Nintendo per la Nintendo 64.

## Enllaços externs

* Gamefaqs.com page about Aidyn Chronicles: The First Mage
# Aiete

Aiete (en castellà Ayete) és un dels 17 barris de Sant Sebastià. Té una població de 15.662 habitants. Està situat en l'antiga carretera cap a Hernani i limita al nord amb Mirakontxa (Erdialdea), a l'est amb Amara i Amara Berri i a l'oest amb Ibaeta, Añorga i Antigua.

## Descripció

En un barri que es caracteritza pel predomini de l'habitatge residencial i per la dispersió de la població al tractar-se d'un barri extens. Hi ha zones diferenciades sense gran connexió entre elles: el centre, Etxadi, Berabere, Oriamendi, Miramón, Puio, Meloni, Alto de Errondo, etc.
En els darrers anys la construcció de noves carreteres i llars han canviat l'aspecte del barri. Entre les principals construccions del barri destaca el Palau d'Aiete.

## Enllaços externs

* (basc)(castellà) Aiete
* (basc) Conferència de la Joventut d'Aiete
# Aitor Larrazábal Bilbao

Aitor Larrazábal Bilbao (nascut a Bilbao, Biscaia, el 21 de juny de 1971) és un exfutbolista i entrenador de futbol basc. Jugava de lateral esquerre i el seu primer equip va ser l'Athletic Club de Bilbao.
Ha jugat a l'Athletic Club de Bilbao des de 1990 fins a 2004. El seu debut a la Primera divisió espanyola es va produir el 2 de setembre de 1990 al partit CD Tenerife 1-0 Athletic. Després de deixar el club basc, es va retirar.
Larrazabal és el sisè jugador amb més partits en la història del club roig-i-blanc amb 445, repartits entre Lliga, Copa, UEFA i Champions.
Després de retirar-se, ha fet d'entrenador de diversos equips, principalment del País Basc.

## Enllaços externs

* Estadístiques a Primera Divisió - LFP (castellà)
* Estadístiques amb l'Athletic Club - Web oficial de l'Athletic Club (basc)
* El Lemona es posa en mans de Larrazabal
# Aitor Ramos Leniz

Aitor Ramos (Bilbao, 11 de juny de 1985) és un futbolista basc, que ocupa la posició de davanter.

## Trajectòria

Després de passar per la pedrera de l'Athletic Club, Bermeo i Santutxu, a la temporada 06/07 debuta a Segona B amb la Lemona. L'any següent retorna al club de San Mamés. Milita al filial, però juga un encontre de primera divisió amb els bilbains.
No té continuïtat i prossegueix la seua carrera a equips de Segona B com l'Écija i el Barakaldo CF.

## Enllaços externs

* Fitxa del jugador
# Ajlun

Adjlun o Ajlun (àrab: عجلون, ʿAjlūn) és la capital de la governació o muhàfadga d'Ajlun (Jordània), tot i no ser-ne la ciutat més gran. És una ciutat de muntanya, situada 76 km al nord-oest d'Amman. La població és de 7.289 habitants (2004).
El seu nom primitiu fou Djabal Djarash i després Djabal Awi, per haver estat ocupada per la tribu Awi (segles x i xi). Al-Adil I la va donar en feu a Izz al-Din Usama que hi va construir una fortalesa anomenada Kalat Adjlun. Destruïda pels mongols, fou reconstruïda després del 1260 i sota els mamelucs va ser cap d'un districte de la província de Damasc. Sota els otomans va arribar a donar nom a un kada amb capital a Irbid. La vila moderna és prop de l'antiga fortalesa.

## Galeria d'imatges

* Castell d'Ajlun
* Castell (entrada)

## Vegeu també

* Banu Sakhr
# Akira Yasuda

Akira Yasuda (安田 朗, Yasuda Akira) (nascut el 21 de juliol de 1964) és un animador, dissenyador de personatges i nascut al Japó que treballa sota el nom artístic d'"Akiman".

## Obres

Yasuda va ser empleat de la companyia de videojocs Capcom des de 1985 i va treballar en el disseny d'alguns jocs com Street Fighter II, Darkstalkers o Final Fight. Va deixar la companyia el 2003 i des de llavors treballa com artista independent, havent treballat com a dissenyador en algunes sèries d'anime com ∀ Gundam, o Code Geass: Lelouch of the Rebellion.

### Llistat d'obres
#### Anime

* ∀ Gundam (disseny de personatges)
* ∀ Gundam I: Earth Light (disseny de personatges)
* ∀ Gundam II: Moonlight Butterfly (disseny de personatges)
* Overman King Gainer (disseny de mechas)
* Code Geass (disseny de mechas)
* Mamotte Shugogetten (animació clau)

#### Videojocs

* 1942 (caràtula de NES)
* Side Arms (treball artístic)
* Forgotten Worlds (disseny de joc)
* Final Fight (planificació)
* Street Fighter II (series) (planificació)
* Super Street Fighter II (series) (planificació)
* Captain Commando (planificació)
* The Punisher
* Darkstalkers: The Night Warriors
* Vampire Savior: Jedah's Damnation
* X-Men: Children of the Atom
* Marvel Super Heroes (disseny de sprites)
* Warzard (treball artístic)
* Street Fighter Alpha 2
* Street Fighter Alpha 3 (disseny de personatges)
* X-Men vs. Street Fighter (disseny de personatges)
* Marvel Super Heroes vs. Street Fighter (treball artístic)
* Marvel vs. Capcom: Clash of Super Heroes (treball artístic)
* Street Fighter III (treball artístic)
* Street Fighter III: 3rd Strike (disseny de personatges)
* Final Fight Revenge
* Tech Romancer (supervisió de disseny)
* Star Gladiator (disseny de personatges)
* Plasma Sword: Nightmare of Bilstein (disseny de personatges)
* Power Stone (disseny de personatges)
* Power Stone 2 (disseny de personatges)
* Red Dead Revolver (disseny de personatges)
* Gundam: True Odyssey (personatge principal i caràtules)
* Culdcept Saga (Il·lustració de la carta: Sword Princess)
* Fushigi no Dungeon: Furai no Shiren DS (caràtula)
* Sangokushi Taisen DS (Il·lustració de la carta: Enclosure Empress)
* Brave Story: New Traveler (disseny de personatges)
* Kidou Senshi Gundam: Giren no Yabou - Axis no Kyoui V (caràtula)

#### Altres treballs

* ∀ Gundam: Tsuki no Kaze, 2004 - 2005 (manga)
* Giga69 (portada de la revista)
* Akira Yasuda ∀ Gundam Designs (∀ Gundam artbook de la sèrie)
* Akiman Cover Girls (llibre de pòsters de la revista Giga69)
* "Haji" caràtula de DVD
* Kousoku M-ko figurine (disseny del personatge i còmic intern)
* Eureka Magazine (portada de la revista)
* Street Fighter Art Comic Anthology (portada)
* Street Fighter Artworks HA 20th Anniversary Art Book (portada)
* Gundam Rock Music Album (portada)

## Enllaços externs

* Blog d'Akiman (japonès)
* Fansite d'Akiman Arxivat 2010-08-08 a Wayback Machine. (japonès)
* Pàgina d'Akira Yasuda a Anime News Network (anglès)
# Akrabi

Els aqàrib o aqrabís (en singular aqrabí, de l'àrab العقربي, al-ʿaqrabī, pl. العقارب, al-ʿaqārib) són una tribu del Iemen que viu a la proximitat d'Aden, entre la vila de Bir Ahmad (nord) i el Ras Imran (costa), ocupant un territori reduït dins la governació d'Aden. Segons el rassúlida al-Àixraf (a Turfan al-Ashab) derivaven de la tribu dels Qudaa, facció dels Banu Madjid, però en un altre lloc diu que derivaven dels Khawlan. Se'ls ha volgut identificar amb els agraei esmentats per Plini el Vell, però això és més que dubtós.
El xeic depenia del soldà de Lahej però vers el 1751 un xeic que residia Hujjariyyah (o Hujjariyyat), entre Mokha i Taizz, de nom Abd-ar-Rabb, es va revoltar contra l'imam zaidita del Iemen i el soldà de Lahej, Abd-al-Karim, va donar suport a l'imam mentre el xeic dels aqàrib, Mahdí ibn Alí, el va donar al rebel. El 1753 Abd-ar-Rabb i Mahdí ibn Alí van assetjar Aden, el port de Lahej, setge que va durar tres mesos i es va acabar quan els atacants es van retirar a canvi d'una quantitat de diners i de la cessió als aqrabís de Bir Ahmad, on hi havia un fort de pedra; entre els termes de l'acord hi havia un apartat pel qual Mahdí pagaria una quantitat anyal al soldà de Lahej. Mahdí es va establir a Bir Ahmad, es va declarar independent i va agafar el títol de sultà. Més tard per conveniències polítiques, els anglesos van considerar el pagament com un tribut i van considerar els aqàrib com una dependència de Lahej i al seu cap només com a xeic.
El seu territori és especialment sec i improductiu, i encara que està creuat pel riu Lahej, aquest quasi sempre és sec. El primer tractat amb els britànics el va signar el 1839 Hàydara ibn Mahdí. Abd-Al·lah ibn Hàydara va signar tractats amb els anglesos el 1857, 1863 i 1869; el 1887 va esclatar la guerra amb els abdali de Lahej i aquests van assetjar Bir Ahmad, que es va salvar per la intervenció britànica que va imposar la pau; finalment el tractat de protectorat es va establir el 1888, i va passar a formar part del Protectorat d'Aden, després dividit administrativament en dos parts quedant dins el Protectorat Occidental d'Aden. Alguns territoris dels aqrabís foren incorporats a la colònia d'Aden. Fou un dels membres de la Federació d'Aràbia del Sud, que va durar fins al 1967 quan els marxistes van agafar el poder i van proclamar la República Popular del Iemen del Sud; els aqàrib van donar suport en general als revolucionaris. El territori fou integrat a la governació I (muhàfadha I) amb capital a Aden (la capital de la república fou Al-Ittihad, a la vora del territori dels aqrabís). El 1991 es van unir el Iemen del Nord i el Iemen del Sud, i la comarca va passar a formar part de la governació d'Aden.

## Xeics aqrabís de Bir Ahmad

* Mahdí ibn Alí al-Aqrabí vers 1750-?
* Hàydara ibn Mahdí al-Aqrabí ?-1853
* Abd-Al·lah ibn Hàydara al-Aqrabí 1853-1905
* Al-Fadl ibn Abd-Al·lah al-Aqrabí 1905-1940
* Muhàmmad ibn al-Fadl al-Aqrabí 1940-1957
* Mahmud ibn Muhàmmad al-Aqrabí 1957-1967
# Akredàssov

Akredàssov - Акредасов (rus) - és un khútor del krai de Krasnodar, a Rússia. Es troba als vessants septentrionals del Caucas occidental, a 26 km al nord-oest d'Apxeronsk i a 59 km al sud-est de Krasnodar, la capital.
Pertany al municipi de Tvérskaia.
# Akron (Ohio)

Akron és una ciutat d'Ohio, Estats Units d'Amèrica, de 217.074 habitants segons el cens de l'any 2000 i amb una densitat de 1.350,3 per km². Akron és la cinquena ciutat més poblada de l'estat i la 97a ciutat més poblada del país. És a uns 200 quilòmetres per carretera de Columbus, la capital d'Ohio.

## Fills il·lustres

* Ike Isaacs (1923 - 1981) contrabaix, trompetista i director d'orquestra.
* Richard Smalley (1943 - 2005) químic, Premi Nobel de Química de l'any 1996.
* Charlie Share (1927 - 2012) jugador de basquetbol.
* Chrissie Hynde (1951) cantant i compositora, líder dels Pretenders.
* LeBron James (1984) jugador de basquetbol.
* Stephen Curry (1988) jugador de basquetbol.

## Enllaços externs

* Ciutat d'Akron Arxivat 2011-04-29 a Wayback Machine. (anglès)
# Celós

Celós (en francès Celoux) és un municipi francès situat al departament de Cantal i a la regió d'Alvèrnia-Roine-Alps. L'any 2007 tenia 81 habitants.

## Demografia
### Població

El 2007 la població de fet de Celoux era de 81 persones. Hi havia 28 famílies de les quals 12 eren unipersonals (4 homes vivint sols i 8 dones vivint soles), 4 parelles sense fills, 8 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 46 habitatges, 34 eren l'habitatge principal de la família, 4 eren segones residències i 8 estaven desocupats. 42 eren cases i 3 eren apartaments. Dels 34 habitatges principals, 32 estaven ocupats pels seus propietaris i 2 estaven llogats i ocupats pels llogaters; 2 tenien dues cambres, 2 en tenien tres, 6 en tenien quatre i 24 en tenien cinc o més. 26 habitatges disposaven pel capbaix d'una plaça de pàrquing. A 10 habitatges hi havia un automòbil i a 17 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Celoux el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 4 |
| 0 | 85 a 89 | 4 |
| 0 | 80 a 84 | 0 |
| 8 | 75 a 79 | 0 |
| 8 | 70 a 74 | 0 |
| 4 | 65 a 69 | 4 |
| 0 | 60 a 64 | 12 |
| 4 | 55 a 59 | 0 |
| 0 | 50 a 54 | 4 |
| 0 | 45 a 49 | 0 |
| 0 | 40 a 44 | 0 |
| 8 | 35 a 39 | 12 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 4 |
| 4 | 10 a 14 | 4 |
| 4 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 51 persones, 37 eren actives i 14 eren inactives. De les 37 persones actives 35 estaven ocupades (17 homes i 18 dones) i 2 estaven aturades (2 homes). De les 14 persones inactives 9 estaven jubilades, 4 estaven estudiant i 1 estava classificada com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de construcció, 1 d'una empresa de comerç i reparació d'automòbils i 1 d'una empresa financera.
L'únic servei als particulars que hi havia el 2009 era una fusteria.
L'any 2000 a Celoux hi havia 14 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Enllaços externs

* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Lombèrs (Gers)

Lombèrs (en francès Lombez) és un municipi francès situat al departament del Gers i a la regió d'Occitània. Limita amb els municipis de Cadelhan de Savés, Espon, Garravet, Gaujac, Laimont, Montgausir, Montadet, Montamat, Montagut de Savés, Montpesat, Poilausic, Sent Lisièr deu Plantèr, Sent Loba, Sent Solan, Sauvatèrra i Sauvimont

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 1.164 | 1.331 | 1.301 | 1.239 | 1.325 | 1.401 | 1.714 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Jean-Jacques Lassave | PS |
| 2008- | Jean Loubon | PRG |

## Referències

* ↑ «Toponímia occitana». Arxivat de l'original el 2009-12-26. [Consulta: 7 agost 2010].
# Abasan al-Saghira

Abasan al-Saghira (àrab: عبسان الصغيرة, ʿAbasān aṣ-Ṣaḡīra) és una vila agrícola palestina situada 2 km al sud-est de Khan Yunis a la governació de Khan Yunis al sud de la Franja de Gaza. Segons l'Oficina Central Palestina d'Estadístiques, Abassan al-Saghira tenia 5.650 habitants musulmans.

## Història

En 1886, al final de l'època otomana, Abassan al-Saghira consistia en una desena de barraques, amb pedres de construcció antigues.

### Període de Mandat Britànic

En el cens de Palestina de 1922 organitzat per les autoritats del Mandat britànic de Palestina, Abassan (pressumiblement Abasan al-Kabira i Abasan al-Saghira) tenia 695; tots ells musulmans, incrementats en el cens de Palestina de 1931 a 1144, encara tots ells musulmans, en 186 cases.
En el cens de 1945 els dos Abasans encara es comptaven plegats, i tenien una població de 2,230, tots àrabs, amb 16,084 dúnams de terra, segons l'enquesta oficial de terra i població. D'aquests, 92 dúnams eren de plantacions i terra irrigada, 15,616 usats per a cereals, i 69 dúnams eren sòl edificat.

## Referències

* ↑ «Abasan al-Saghira». ésAdir. [Consulta: 15 octubre 2023].
* ↑ Schumacher, 1886, p. 192
* ↑ Barron, 1923, Table V, Sub-district of Gaza, p. 8
* ↑ Mills, 1932, p. 2
* ↑ Government of Palestine, Department of Statistics. Village Statistics, April, 1945. Quoted in Hadawi, 1970, p. 45
* ↑ Government of Palestine, Department of Statistics. Village Statistics, April, 1945. Quoted in Hadawi, 1970, p. 86
* ↑ Government of Palestine, Department of Statistics. Village Statistics, April, 1945. Quoted in Hadawi, 1970, p. 136

## Bibliografia

* Barron, J.B.. Palestine: Report and General Abstracts of the Census of 1922. Government of Palestine, 1923.
* Govern de Palestina, Departament d'Estadística. Village Statistics, April, 1945, 1945.
* Hadawi, S. Village Statistics of 1945: A Classification of Land and Area ownership in Palestine. Palestine Liberation Organization Research Center, 1970.
* Mills, E.. Census of Palestine 1931. Population of Villages, Towns and Administrative Areas. Jerusalem: Government of Palestine, 1932.
* Schumacher, G. «Researches in Southern Palestine». Informe trimestral del Fons per a l'Exploració de Palestina, 18, 1886, pàg. 171–194.

## Enllaços externs

* Welcome To 'Abasan al-Saghir
# Blue Chips

Blue chips és una pel·lícula estatunidenca dirigida per William Friedkin, estrenada el 1994.

## Argument

Com fa l'entrenador d'un equip de bàsquet estatunidenc, per portar el seu equip a la victòria, i acceptar compromisos per primera vegada de la seva vida. I com, després de la victòria, denunciarà públicament les maquinacions de les que ha estat còmplice.

## Producció

Aquesta pel·lícula va ser filmada a Frankfort, Indiana i French Lick, Indiana, així com a Chicago i Nova Orleans i a Los Angeles en el campus de la Universitat de Califòrnia Del sud.
Nolte de fet va seguir Bob Knight durant molts partits el 1992 per investigar el paper. Knight apareix a la pel·lícula com ell mateix però no té cap text.
French Lick és la ciutat natal de Larry Bird, que interpreta una escena amb Nolte a l'exterior de la casa de Bird.
Blue Chips presenta diversos jugadors famosos i entrenadors, Jerry Tarkanian, Pintor Mat, i Jim Boeheim entre d'altres. Bob Cousy, membre de Hall of Fame té un paper com el director atlètic de la universitat on Pete Bell és entrenador.
Va ser la primera pel·lícula de Friedkin per la Paramount Pictures des de 1977 amb Sorcerer, la producció de la qual havia tensionat la seva relació amb l'estudi durant anys. Les seves pròximes tres pel·lícules també serien tretes per la Paramount. Alguns van atribuir això a la seva relació amb el cap de la Paramount, Sherry Lansing.

## Repartiment

* Nick Nolte: Pete Bell
* Mary McDonnell: Jenny
* Alfre Woodard: Lavada McRae
* J.T. Walsh: Happy
* Ed O'Neill: Ed
* Shaquille O'Neal: Neon
* Anfernee Hardaway: Butch McRae
* Robert Wuhl: Marty
* Bob Cousy: Vic
* Matt Nover: Ricky Roe
* Cylk Cozart: Slick

## Referències

* ↑ «Blue Chips». The New York Times.
* ↑ http://actionmoviesreviews.tumblr.com/
* ↑ Friedkin p 409